
	e adrese



	Par atzinumu bērnu nometnei “Vieglatlētikas nometne “Čempioni””	



Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Jēkabpils sporta skolas (turpmāk – Nometnes organizētājs) 2026. gada 20. maija iesniegumu atzinuma saņemšanai bērnu diennakts nometnei, kas tiks organizētā Balvu ģimnāzijas stadionā un naktsmītnē Balvu ģimnāzijas dienesta viesnīcā Dārza ielā 2, Balvos, Balvu novadā (turpmāk – Objekts). Nometnes paredzētais norises laiks ir no 2026. gada 27. maija līdz 1. jūnijam.
Atbilstoši 2025. gada 18. marta  grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” - ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes darbības uzsākšanu nav nepieciešams.
Informējam, ka Inspekcija 2025. gada 9. septembrī Objektā veica plānveida kontroli. Novērtēšanas rezultātā 2025. gada 9. septembrī tika sagatavots kontroles akts Nr. 00386325. Lūdzam Jūs vērsties Balvu ģimnāzijā, lai saņemtu 2025. gada 9. septembra kontroles akta Nr. 00386325 kopiju.
Nometnes darbības laikā nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” noteiktās prasības. Vienlaikus Inspekcija atgādina - ja vasarā peldsezonas laikā, nometnes darbības vietā ir paredzēta nometnes dalībnieku peldēšanās, Nometnes organizētājs ir atbildīgs par peldūdens pārbaudi un tā atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv.

